作者:徐再思
標題:中呂・朝天子西湖
內容:裡湖，外湖，無處是無春處。真山真水真畫圖，一片玲瓏玉。宜酒宜詩，宜晴宜雨。銷金鍋錦繡窟，老蘇，老逋，楊柳堤梅花墓。手帕酒痕，淚痕，半帶著胭脂潤。鮫淵一片玉霄雲，縷縷東風恨。待寫回文，敷陳方寸，怕鶯花說與春。使人，贈君，寄風月平安信。常山江行遠山，近山，一片青無間。逆流流流訴上亂石灘，險似連雲棧。落日昏鴉，西風歸雁，嘆崎嶇途路難。得閒，且閒，何處無魚羹飯？楊姬豔冶，唱徹，〔金縷〕歌全闋。秋娘聲價有誰軼？曾奉黃金闕。歌扇生春，舞裙迴雪，不風流不醉也。舞者，唱者，一曲秦樓月。